สวัสดีค่ะ คือหนูกินยาคุมแบบ21เม็ดอยู่ค่ะ แล้วช่วงหยุดยา7วันประจำเดือนหนูมาแต่หนูมีอะไรกับแฟนช่วงที่มีประจำเดือน ใส่ถุงนะคะและ หลั่งนอก และวันที่หนูมีอะไรกับแฟนคือวันที่หยุดยาวันที่6ค่ะหนูเลยอยากสอบถามว่า หนูต้องกินยาคุมฉุกเฉินมั้ยคะเพราะอีก 1วันหนูก็จะกินยาคุมแบบ21เม็ดแผงที่2อีกอ่ะค่ะ แล้วมีโอกาศ พลาดมั้ยคะ
สวัสดีค่ะ หากทานยาคุมได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะ ไม่ว่าจะอยุ่ในช่วงใดของการทานยาคุมก็ตาม ดังนั้น การมีเพศสัมพันธ์ในวันที่ 6 ของการหยุดทานยาคุม โอกาสในการตั้งครรภ์ก็ถือว่ายังมีน้อยอยู่มาก และไม่จำเป็นต้องทานยาคุมฉุกเฉินร่วมไปด้วย เพราะยาคุมฉุกเฉินนั้นมีประสิทธิภาพต่ำกว่ายาคุมกำเนิด จึงไม่ได้ช่วยเพิ่มประสิทธิภาพในการป้องกันการตั้งครรภ์แต่อย่างใด ในทางตรงข้าม อาจทำให้ได้รับผลข้างเคียงเพิ่มมากขึ้นโดยไม่จำเป็นค่ะ การจะทานยาคุมฉุกเฉินนั้น จะทานในกรณีที่มีการลืมทานยาคุมกำเนิดตั้งแต่ 2 วันขึ้นไปค่ะ